****

**โครงการ Training the Trainer การเขียนบทความวิชาการอาเซียน (ภาคไทย และอังกฤษ)**

**ประจำปีงบประมาณ ๒๕๖๐**



**๑. ชื่อโครงการ** : โครงการ Training the Trainer การเขียนบทความวิชาการอาเซียน (ภาคไทย และอังกฤษ)

**๒. ชื่อหน่วยงาน** : ศูนย์อาเซียนศึกษา มหาวิทยาลัยมหาจุฬาลงกรณราชวิทยาลัย

**๓. ผู้รับผิดชอบโครงการ** : ศูนย์อาเซียนศึกษา มหาวิทยาลัยมหาจุฬาลงกรณราชวิทยาลัย

**๔. แผนงาน** : แผนงานพื้นฐาน: ด้านการพัฒนาและเสริมสร้างศักยภาพคน

 ผลผลิตที่ 2: ผลงานการให้บริการวิชาการ

**๕. โครงการเชื่อมโยงกับมาตรฐาน สกอ. :** องค์ประกอบที่ ๓ กิจกรรมพัฒนานิสิตนักศึกษา

 องค์ประกอบที่ ๕ การบริการทางวิชาการแก่สังคม

**๖. หลักการและเหตุผล**

การส่งเสริมการเขียนบทความวิชาการของคณาจารย์และเจ้าหน้าที่สายวิชาการและนิสิตเพื่อการสู่ประชาคมอาเซียนมีความสำคัญและจำเป็นในการถ่ายทอดองค์ความรู้ใหม่ในองค์กรสู่โลกภายนอกให้เกิดประสิทธิภาพและมีประสิทธิผล มหาวิทยาลัยมหาจุฬาลงกรณราชวิทยาลัยได้กำหนดไว้ในประเด็นยุทธศาสตร์กลยุทธ์ที่ ๑๓ พัฒนาและผลิตวารสารอาเซียนศึกษา มจร ทั้งภาษาไทยและภาษาอังกฤษและภาษาอาเซียน โดยมีการจัดทำวารสารพุทธอาเซียนศึกษา (Journal of Buddhist ASEAN Studies) และส่งเสริมการเขียนบทความวิชาการและบทความวิจัยเกี่ยวกับพระพุทธศาสนาในอาเซียนเชิงบูรณาการร่วมกับภาษา การศึกษา และวัฒนธรรมพื้นถิ่นในประเทศอาเซียนซึ่งกำหนดหัวข้อหลักให้สอดคล้องกับพันธกิจและนโยบายของมหาวิทยาลัย และในทางปฏิบัติที่จะทำให้การดำเนินงานเป็นไปตามยุทธศาสตร์และกลยุทธ์ด้านการพัฒนาและผลิตงานให้บริการวิชาการที่กำหนดไว้จำเป็นต้องจัดโครงการหรือกิจกรรมที่เกี่ยวข้องเพื่อให้เกิดการขับเคลื่อนและการดำเนินงานให้บรรลุตามเป้าหมายตามแผนยุทธศาสตร์ของมหาวิทยาลัย

ศูนย์อาเซียนศึกษามหาวิทยาลัยมหาจุฬาลงกรณราชวิทยาลัยเป็นหน่วยงานที่จัดตั้งขึ้นใหม่เพื่อการบริหารงาน การวางแผนงาน การพัฒนาเครือข่าย การศึกษาวิจัย การจัดระบบสารสนเทศ และการให้บริการวิชาการองค์ความรู้ที่เกี่ยวข้องกับการบริการงานอาเซียน และประสานความร่วมมือกับส่วนงานของมหาวิทยาลัยและหน่วยงานอื่น ๆ ในประชาคมอาเซียน แบ่งการบริหารงานเป็น ๒ ส่วน คือ ๑) ส่วนงานบริหาร และ ๒) ส่วนงานวิจัย สารสนเทศและบริการวิชาการ โดยที่ในส่วนของกลุ่มงานบริการวิชาการมีหน้าที่ในการปฏิบัติงานส่งเสริมการเผยแพร่ผลงานวิชาการ เพื่อสร้างองค์ความรู้พร้อมนำสู่การปฏิบัติที่จริง บริหารและติดตาม รวมทั้งจัดระบบสารสนเทศเพื่อเป็นคลังข้อมูลเกี่ยวกับประชาคมอาเซียน จากภารกิจของศูนย์อาเซียนศึกษา และจากแผนยุทธศาสตร์ด้านการบริการวิชาการของมหาวิทยาลัยมหาจุฬาลงกรณราชวิทยาลัย จึงเป็นประเด็นที่ทำให้ศูนย์อาเซียนศึกษาได้สนใจในการพัฒนาศักยภาพของบุคลากรและนิสิตของมหาวิทยาลัย มหาจุฬาลงกรณราชวิทยาลัย ให้มีโอกาสในการพัฒนางานเขียนโดยเฉพาะการเขียนเชิงวิชาการทางพระพุทธศาสนาที่บูรณาการร่วมกับสังคม การศึกษา ภาษาและวัฒนธรรมอาเซียน ด้วยการจัดกิจกรรมเชิงปฏิบัติการเพื่อออกแบบการเขียนที่สร้างสรรค์และสามารถบูรณาการร่วมกับศาสตร์สมัยใหม่ เพื่อรองรับการเปิดตัวเข้าสู่การเป็นประชาคมอาเซียน ดังนั้น โครงการนี้จึงมีเป้าหมายที่สำคัญเพื่อพัฒนาศักยภาพของบุคลากรในการเขียนบทความวิชาการและยกระดับคุณภาพงานวิชาการของมหาวิทยาลัยมหาจุฬาลงกรณราชวิทยาลัยให้มีความเป็นสากลและเผยแพร่ในประชาคมอาเซียนต่อไป

**๗. วัตถุประสงค์**

๗.๑ เพื่อพัฒนาศักยภาพในการเขียนบทความวิชาการของบุคลากรและนิสิตให้สามารถพัฒนาบทความวิชาการและบทความวิจัยทางพระพุทธศาสนาบูรณาการร่วมกับสังคม การศึกษา ภาษาและวัฒนธรรมอาเซียน โดยใช้กิจกรรมเชิงปฏิบัติการ

๗.๒ เพื่อผลิตงานบทความวิชาการทางพระพุทธศาสนาที่เชื่อมโยงกับประชาคมอาเซียน

๗.๓ เพื่อนำเสนอองค์ความรู้ใหม่ทางด้านพระพุทธศาสนาในประชาคมอาเซียนผ่านกระบวนการคิดและถ่ายทอดงานเขียนเชิงวิชาการ

**๘. ลักษณะของกิจกรรม**

ลักษณะของกิจกรรมในโครงการแบ่งการดำเนินงานออกเป็น ๒ ระยะ ดังนี้

๑) กิจกรรมเชิงปฏิบัติการ ภาคภาษาไทย เรื่อง “บทความวิชาการภาษาไทยสู่ประชาคมอาเซียน”

๒) กิจกรรมการสัมนาเชิงปฏิบัติการ ภาคภาษาอังกฤษ เรื่อง “บทความวิชาการภาษาอังกฤษสู่ประชาคมอาเซียน”

**หมายเหตุ :** เหตุผลที่แบ่งการดำเนินงานเป็น ๒ ระยะ เนื่องจากกระบวนการพัฒนางานบทความวิชาการเป็นกระบวนการที่ต้องอาศัยการติดตามและปฏิบัติงานอย่างจริงจังและต่อเนื่อง ทั้งนี้เพื่อให้ผลการดำเนินงานของโครงการบรรลุตามวัตถุประสงค์ของโครงการ และสามารถผลิตผลงานบทความวิชาการทางพระพุทธศาสนาที่เชื่อมโยงกับประชาคมอาเซียน

**๙. เป้าหมายผลผลิต**

 **๙.๑ ด้านปริมาณ**

๑) บุคลากรของมหาวิทยาลัยมหาจุฬาลงกรณราชวิทยาลัย ทั้งคณาจารย์และเจ้าหน้าที่ จำนวน ๕๐ รูป/คน

 ๒) นิสิตคนไทย และนานาชาติ ของมหาวิทยาลัยมหาจุฬาลงกรณราชวิทยาลัย จำนวน ๕๐ รูป/คน

๓) ผู้เข้ารับการอบรมสามารถผลิตบทความวิชาการทางพระพุทธศาสนาและประชาคมอาเซียน ไม่ต่ำกว่า ๘๐ บทความจากการเข้าอบรม คิดเป็นร้อยละ ๘๐ ของจำนวนผู้เข้าอบรมทั้งหมด

 **๙.๒ ด้านคุณภาพ**

 ผู้เข้ารับการอบรมมีทักษะในการเขียนบทความวิชาการและบทความวิจัยได้อย่างถูกต้องตามหลักวิชาการและสามารถผลิตบทความได้อย่างมีประสิทธิภาพ

 ๒) คณาจารย์สามารถนำทักษะที่ได้รับไปถ่ายทอดต่อให้กับนิสิตโดยเฉพาะในระดับบัณฑิตศึกษา เพื่อให้สามารถเขียนบทความวิชาการได้อย่างมีประสิทธิภาพ

**๙.๓ ด้านเวลา**

 ระยะเวลาดำเนินการ แบ่งเป็น ๔ ระยะ ดังนี้

 ระยะที่ ๑ วันที่ ๘ – ๙ กุมภาพันธ์ ๒๕๖๐

 ระยะที่ ๒ วันที่ ๑๒- ๑๓ กุมภาพันธ์ ๒๕๖๐

 ระยะที่ ๓ วันที่ ๒๖- ๒๗ กุมภาพันธ์ ๒๕๖๐

 ระยะที่ ๔ วันที่ ๓๑-๓๑ กุมภาพันธ์ ๒๕๖๐

**๑๐. กลุ่มเป้าหมาย**

คณาจารย์ เจ้าหน้าที่และนิสิต ทั้งที่เป็นคนไทยและนานาชาติ ของมหาวิทยาลัยมหาจุฬาลงกรณราชวิทยาลัย ทั้งส่วนกลางและภูมิภาค รวมทั้งหมด ๑๐๐ รูป/คน

**๑๑.ขั้นตอนและระยะเวลาดำเนินโครงการ**

 **ขั้นตอนการดำเนินงาน**

 **๑๑.๑ ขั้นเตรียมการ**

 - ขออนุมัติโครงการ

 - ประสานงานวิทยากร และหน่วยงานที่เกี่ยวข้อง

- ติดต่อประสานงานไปยังหัวหน้าส่วนงานเพื่อเข้าร่วมกิจกรรมเชิงปฏิบัติการ

 **๑๑.๒ ขั้นดำเนินการ**

 - ดำเนินการจัดกิจกรรมเชิงปฏิบัติการตามกำหนดการ

 **๑๑.๓ ขั้นสรุปผลการดำเนินงาน**

 - ประเมิน/สรุปผลการดำเนินงานโครงการ

 - ส่งรายงานสรุปผลดำเนินงาน

**๑๑.๔ ระยะเวลาการดำเนินงาน**

|  |  |  |
| --- | --- | --- |
| **ลำดับที่** | **กิจกรรม** | **ระยะเวลาการดำเนินการ** |
| **มิ.ย. ๖๐** | **ก.ค. ๖๐** | **ส.ค.๖๐** | **ก.ย. ๖๐** |
| ๑ | ขออนุมัติโครงการ |  |  |  |  |
| ๒ | ประชุมวางแผน/ประสานงาน |  |  |  |  |
| ๓ | จัดกิจกรรมเชิงปฏิบัติการ ระยะที่ ๑ |  |  |  |  |
| ๔ | จัดกิจกรรมเชิงปฏิบัติการ ระยะที่ ๒ |  |  |  |  |
| ๕ | สรุปผลการดำเนินการและติดตามผล |  |  |  |  |

**๑๒. งบประมาณ**

 ๑๒.๑ จำนวนเงินงบประมาณ ๓๐๐,๐๐๐ บาท

 ๑๒.๒ ที่มางบประมาณ : งบอุดหนุนจากรัฐบาล
 แผนงานรองรับเข้าสู่ประชาคมอาเซียน

 ๑๒.๓ การใช้จ่ายงบประมาณ :

 ๑) ค่าเอกสารประกอบการจัดกิจกรรมเชิงปฏิบัติการ
 ๑๐๐ คนๆ ละ ๔๐๐ บาท (**๔๐๐x๑๐๐)** = ๔๐,๐๐๐ บาท

 ๒) ค่าดำเนินงานประสานงาน ๒ ครั้ง (**๒x๕,๐๐๐)** = ๑๐,๐๐๐ บาท

 ๓) ค่าตอบแทนวิทยากร

 - วิทยากรภายนอก (๒ คน) ๔ วันๆ ละ ๓,๐๐๐ (**๔x๒x๓,๐๐๐)** = ๒๔,๐๐๐ บาท

 - วิทยากรภายใน (๔ รูป/คน) ๔ วันๆ ละ ๒,๐๐๐ (**๔X๒x๒,๐๐๐)** = ๑๖,๐๐๐ บาท

 - ประธานเปิดงานและปิดงาน ๒ ครั้งๆ ละ ๕,๐๐๐ (**๔x๒x๕,๐๐๐)** = ๒๐,๐๐๐ บาท

 ๔) ค่าพาหนะ

 - ค่าพาหนะของวิทยากรภายนอก (ค่าเดินทางไปกลับ) (**๔x๒,๐๐๐)** = ๘,๐๐๐ บาท

 - ค่าพาหนะของประธานเปิดงานและปิดงาน (**๔x๑,๐๐๐)** = ๔,๐๐๐ บาท

 - ค่าพาหนะของผู้เข้าร่วมอบรม (วิทยาเขต)

 ๗๐ รูป/คนๆ ละ ๒,๐๐๐ บาท = ๑๕๒,๐๐๐ บาท

 ๕) ค่าอาหาร

 - ค่าอาหารเพล ๔ วัน ๑๐๐ คนๆ ละ ๑๕๐บาท (**๔x๑๐๐x๑๕๐)**

 - ค่าอาหารเย็น (คฤหัสถ์) และน้ำปานะ(บรรพชิต) ๔ วัน ๑๐๐ คนๆ ละ ๑๐๐บาท
 (**๔x๑๐๐x๑๐๐)** (จ่ายแบบถัวเฉลี่ย)

 - ค่าอาหารว่างและน้ำปานะ ๔ วัน เช้า-บ่าย รวม ๘ มื้อ
 ๑๐๐ คนๆ ละ ๓๐ บาท (**๔x๑๐๐x๓๐)** = ๑๑๒,๐๐๐ บาท

 ๖) ค่าสถานที่อบรม **จำนวน ๔ วันๆ ละ ๘,๐๐๐ บาท** = ๓๒,๐๐๐ บาท

 ๗) ค่าที่พัก **จำนวน ๓๐ ห้อง ๔ คืนๆ ละ ๕๐๐ บาท (๓๐x๔x๕๐๐)** = ๖๐,๐๐๐ บาท

 ๘) ค่าประชาสัมพันธ์ = ๑๐,๐๐๐ บาท

 ๙) ค่าตอบแทนการปฏิบัติงานบุคลากรจำนวน ๑๐ รูป/คน  **จำนวน ๔ วันๆ ละ ๖๐๐ บาท (๑๐x๔x๖๐๐)**  = ๒๔,๐๐๐ บาท

 ๑๐) ค่าตอบแทนผู้เข้าอบรม

 ค่าเขียนบทความเกี่ยวกับอาเซียนทั้งภาษาไทยและภาษาอังกฤษ

 จำนวน ๘๐ เรื่องๆ ละ ๑,๐๐๐ บาท = ๘๐,๐๐๐ บาท

 ๑๑) ค่าของที่ระลึกวิทยากร และประธานพิธีเปิดและปิด

 รวมเป็น ๔ ชุดๆ ๒,๕๐๐ (**๔x๒,๕๐๐)** = ๑๐,๐๐๐ บาท

 ๑๒) ค่าจัดทำใบเกียรติบัตร จำนวน ๑๐๐ ใบๆ ละ ๑๐๐ บาท = ๑๐,๐๐๐ บาท

  **รวมทั้งสิ้น xxxxxx บาท**

 **หมายเหตุ** ทั้งนี้เป็นการจ่ายระบบแบบถัวเฉลี่ยตามเกณฑ์ของมหาวิทยาลัย

งบประมาณแบ่งเป็น ๔ ระยะ รวมทั้งสิ้น ๕๐๐,๐๐๐ บาท (ห้าแสนบาทถ้วน)

**๑๓. ตัวชี้วัด**

 **๑๓.๑ ผลผลิต (Output)**

 ผู้เข้ารับการอบรมเชิงปฏิบัติการสามารถผลิตบทความวิชาการทางพระพุทธศาสนาและประชาคมอาเซียน ไม่ต่ำกว่า ๘๐ บทความจากการเข้าอบรม คิดเป็นร้อยละ ๘๐ ของจำนวนผู้เข้าอบรมทั้งหมด

**๑๓.๒ ผลลัพธ์ (Outcome)**

 ผู้เข้าร่วมโครงการอบรมเชิงปฏิบัติการพัฒนาศักยภาพการเขียนบทความวิชาการสู่ประชาคมอาเซียน มีทักษะในการเขียนบทความวิชาการและบทความวิจัยที่มีการบูรณาการพระพุทธศาสนาร่วมกับสังคม การศึกษา ภาษาและวัฒนธรรมอาเซียน

**๑๔. ประโยชน์ที่คาดว่าจะได้รับ**

๑๔.๑ ทำให้บุคลากรของมหาวิทยาลัยและนิสิตมีทักษะในการพัฒนางานเขียนบทความทางพระพุทธศาสนาบูรณาการร่วมกับสังคม การศึกษา ภาษาและสังคมวัฒนธรรมอาเซียน

๑๔.๒ บุคลากรของมหาวิทยาลัยและนิสิตสามารถผลิตเขียนบทความวิชาการทางพระพุทธศาสนาที่เชื่อมโยงกับประชาคมอาเซียน

๑๔.๓ บุคลากรของมหาวิทยาลัยและนิสิตสามารถพัฒนาองค์ความรู้ใหม่ทางด้านพระพุทธศาสนาในประชาคมอาเซียนผ่านกระบวนการเขียนบทความวิชาการ